CELEX: 62017CA0106
Language: sk
Date: 2018-01-31 00:00:00
Title: Vec C-106/17: Rozsudok Súdneho dvora (ôsma komora) z 31. januára 2018 (návrh na začatie prejudiciálneho konania, ktorý podal Sąd Okręgowy w Szczecinie – Poľsko) – Paweł Hofsoe/LVM Landwirtschaftlicher Versicherungsverein Münster AG (Návrh na začatie prejudiciálneho konania — Súdna spolupráca v občianskych veciach — Súdna právomoc a výkon rozhodnutí v občianskych a obchodných veciach — Nariadenie (EÚ) č. 1215/2012 — Článok 11 ods. 1 písm. b) a článok 13 ods. 2 — Právomoc vo veciach poistenia — Osobná pôsobnosť — Pojem „poškodený“ — Osoba vykonávajúca podnikateľskú činnosť v oblasti poistenia — Vylúčenie)

26.3.2018   
            
            
               SK
            
            
               Úradný vestník Európskej únie
            
            
               C 112/5
            
         Rozsudok Súdneho dvora (ôsma komora) z 31. januára 2018 (návrh na začatie prejudiciálneho konania, ktorý podal Sąd Okręgowy w Szczecinie – Poľsko) – Paweł Hofsoe/LVM Landwirtschaftlicher Versicherungsverein Münster AG
   (Vec C-106/17) (1)
   
   ((Návrh na začatie prejudiciálneho konania - Súdna spolupráca v občianskych veciach - Súdna právomoc a výkon rozhodnutí v občianskych a obchodných veciach - Nariadenie (EÚ) č. 1215/2012 - Článok 11 ods. 1 písm. b) a článok 13 ods. 2 - Právomoc vo veciach poistenia - Osobná pôsobnosť - Pojem „poškodený“ - Osoba vykonávajúca podnikateľskú činnosť v oblasti poistenia - Vylúčenie))
   (2018/C 112/07)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Okręgowy w Szczecinie
   
      Účastníci konania pred vnútroštátnym súdom
   
   
      Žalobca: Paweł Hofsoe
   
      Žalovaná: LVM Landwirtschaftlicher Versicherungsverein Münster AG
   
      Výrok rozsudku
   
   Článok 13 ods. 2 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach v spojení s článkom 11 ods. 1 písm. b) tohto nariadenia sa má vykladať v tom zmysle, že sa naň nemôže odvolávať fyzická osoba, ktorej podnikateľská činnosť spočíva najmä v uplatňovaní nárokov na náhradu škody voči poistiteľom a ktorá na základe zmluvy o postúpení pohľadávky uzavretej s účastníkom dopravnej nehody uplatňuje túto pohľadávku podaním žaloby na určenie zodpovednosti za škodu voči poistiteľovi osoby zodpovednej za dopravnú nehodu so sídlom v inom členskom štáte ako v členskom štáte bydliska poškodeného, na súde členského štátu bydliska poškodeného.
   
      (1)  Ú. v. EÚ C 202, 26.6.2017.